Folke Filbyter

Folke Filbyter er i henhold til sagnene stamfar til Bjälboætten og dermed også Folkungaætten. Skikkelsen Folke er en mytisk figur og kan like gjerne være en litterær konstruksjon. Han finnes ikke i noe historisk kildemateriale som kan bevis hans eksistens. Derimot er Folke hovedperson i første del av den svenske dikteren Verner von Heidenstams verk Folkungaträdet, som ble utgitt i 1905, og anmelderen og litteraturviteren Oscar Levertin mente at «Folke Filbyter är en ny nationaltyp i den svenska litteraturen.»

Tilnavnet «Filbyter» påstås å komme fra en eldre svensk form for ‘følbiter’, altså ‘hestebiter’ i betydningen som et kallenavn for at Folke skal ha kastrert hester, kanskje til og med ved å bruke egne tenner, men i den grad dette har en historisk kjerne ble det nok benyttet en form for tenger.

Skikkelsen opptrer også i Frans G. Bengtssons fortelling om vikingen Röde Orm i romanen ved samme navn.

Kunstneriske fremstillinger 
En bronseskulptur av den svenske skulptøren Carl Milles står på Stora Torget i Linköping. Den viser hvordan Milles forestilte seg Folke Filbyter på søken etter sin forsvunne sønnesønn. En annen avstøpning av den samme skulpturen finnes i Missouri Botanical Garden i USA.

Barn 
 Ingevald Folkesson (Bjälboætten)
 Ingemund Folkesson (Bjälboætten)
 Halsten Folkesson (Bjälboætten)

Se også 
 Folkungaætten
Bjälboætten

Referanser 

Folkeminne
Sveriges historie
Svenske skulpturer